L'Ajuntament d'Alaquàs inverteix 120.000 euros en la instal·lació elèctrica i en un nou sistema de climatització al Mercat Municipal
25/11/2016

# L'Ajuntament d'Alaquàs inverteix 120.000 euros en la instal·lació elèctrica i en un nou sistema de climatització al Mercat Municipal

*   25/11/2016
*   [Comerç](/categoria/5/0/comerc)
*   [Imprimir](#)
*   Compartir
*    https://www.alaquas.org/documento.asp?id\_do=15876

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F15876%2F0&title=Ajuntament%20d%27Alaqu%C3%A0s.%20Premsa.L%27Ajuntament%20d%27Alaqu%C3%A0s%20inverteix%20120.000%20euros%20en%20la%20instal%C2%B7laci%C3%B3%20el%C3%A8ctrica%20i%20en%20un%20nou%20sistema%20de%20climatitzaci%C3%B3%20al%20Mercat%20Municipal)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/15876/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2016/2/15876/25112016mercat_2_Form_4.jpg)](https://www.alaquas.org/ficheros/documentos/2016/2/15876/25112016mercat_2_Form_10.jpg "<a href='https://www.alaquas.org/ficheros/documentos/2016/2/15876/25112016mercat_2_Form_10.jpg' target=_blank><i class='fa fa-external-link' aria-hidden='true'></i>.L'Ajuntament d'Alaquàs inverteix 120.000 euros en la instal·lació elèctrica i en un nou sistema de climatització al Mercat Municipal</a>")

Es tracta d'un compromís assumit per l'actual equip de govern amb l'Associació de Venedors i Venedores del Mercat Municipal per tal de millorar les condicions d'aquesta instal·lació

L'Ajuntament d'Alaquàs ha invertit un total de 120.000 euros en la renovació de la instal·lació elèctrica i en un nou sistema de climatizació del Mercat Municipal. Es tracta d’un compromís assumit per l’equip de govern amb l'Associació de Venedors i Venedores per tal de continuar millorant les condicions de la instal·lació i que que ha estat subvencionat en un 50% per la Diputació de València a través del programa Inversiones Financerament Sostenibles. L'Ajuntament d’Alaquàs s'ha fet càrrec del 50% de l'import restant.

Aquesta actuació garanteix unes condicions ambientals òptimes tant per a venedors com per a compradors de manera que el Mercat Municipal siga un lloc còmode i agradable per a les seues compres. Les obres s’han realitzat durant els últims 3 mesos, aprofitant l’estiu i tal i com es va acordar amb l’Associació de Venedors i Venedores del Mercat per tal de perjudicar al mínim l’activitat pròpia del Mercat.

**Pla de reactivació municipal**

L'actuació forma part d’un pla més ample dut a terme per l'Ajuntament d’Alaquàs en línia amb la seua política de millora i recolzament del comerç local. En els últims mesos s’està duguent a terme un pla de dinamització del Mercat Municipal per tal d’apropar les seues instal·lacions als veïns i veïnes. Es tracta d’una iniciativa aprovada per unanimitat pel Ple de la Corporació Municipal arran d'una proposta presentada pel grup CET. La proposta té com a objectiu principal el de donar a conèixer aquestes instal·lacions municipals, fent que a través de diverses activitats culturals i lúdiques els veïns i veïnes visiten el Mercat i es contribueixca a la seua reactivació. Des del passat mes d'octubre es cedeix tots els divendres un espai dins del Mercat a les associacions i entitats interessades per tal de presentar o donar a conèixer el seu projecte o les seues activitats, de manera que s'estimula l’interès per acudir al Mercat i s’involucren també les diferents entitats del municipi.

**Dissabte 26 de novembre: Alaquàs Mercat Festival**

L’Associació de Venedors i Venedores del Mercat amb la col·laboració de l'Ajuntament han organitzat també per al proper dissabte 26 de novembre una festa en la que es donaran a conèixer tots els productes que es poden adquirir al Mercat. L'acte començarà a les 19:30 hores i al llarg de la vesprada hi haurà tot tipus d’activitats per a tots els públics. Començarà amb tallers infantils i hi haurà degustacions de productes i begudes així com exhibicions de _breakdance_ protagonitzades pel grup local Special K Crew i balls a càrrec d'Ahlam Alaquàs. El cuiner Sebastián Romero del Restaurant la Sequieta d'Alaquàs traslladarà també les seues gastrotapes al Mercat i oferirà un _showcooking_ a les 20:15 i a les 20:45 hores. La festa comptarà amb l’animació musical de Mangalarga Producciones.